(૪) સરકારે દરેક વ્યક્તિ પોતાના બેંક ખાતામાં રૃ. ૨ લાખ સુધીની રકમ જમા કરાવી શકશે તેવી છૂટ આપી. આવકવેરા વિભાગ બે લાખ સુધી કોઈ પૂછપરછ કરવાનો નહોતો. એ રીતે જોઈએ તો, દેશના ૩૫ કરોડ બેંક ખાતેદારો જો રૃ. ૫૦ હજાર પણ બેંકમાં જમા કરાવે તો આંકડો ૧૭.૫૦ લાખ કરોડે પહોંચી જાય અને સરકાર કંઈ જ ન કરી શકે. થયું પણ એવું જ. ૨૫ કરોડ જનધન ખાતાઓમાં નાની મોટી રકમો જમા થઈ અને કાળું નાણું સફેદ થઈ ગયું! ભારતીય સમાજ વ્યવસ્થા આ કાળાંને ધોળાં કરવામાં મદદરુપ બની. કાકાએ ભત્રીજાના, ભાઈએ ભાઈના બેહિસાબી નાણાં પોતાના ખાતામાં જમા કરી આપ્યા. સરકારને ૩૦ ટકા ટેક્સ ભરવા કરતા સગાઓને ૧૫ – ૨૦ ટકા લાભ આપવો શું ખોટો એમ માનીને લોકોએ જ્યાં જગ્યા મળી ત્યાં રૃ. ૨,૦૦,૦૦૦ મૂકી દીધાં. ઘણી જગ્યાએ માલિકોએ નોકરોને મદદ કરી, કારીગરો, ડ્રાઈવરોએ શેઠિયાઓને મદદ કરી અને બેહિસાબી રુપિયા થાળે પડી ગયા.